السلام عليكم ورحمة الله وبركاته. اهلا بحضراتكم في المقطع رقم سبعمية واحد وخمسين من مقاطع حظر التجول والحلقة الثانية والثمانون من حلقات تدبر سورة البقرة آآ ارجو من حضراتكم تفتحوا المصاحف واقرا معي الايتين اللي ان شاء الله هنتدبرهم الليلة
وهم الايتين متين ستة وخمسين ومتين سبعة وخمسين اقرا معي اعوذ بالله السميع العليم من الشيطان الرجيم لا اكراه في الدين قد تبين الرشد من الغي. فمن يكفر بالطاغوت ويؤمن بالله فقد استمسك
العروة الوثقى لانفصام لها. والله سميع عليم الله ولي الذين امنوا يخرجهم من الظلمات الى النور والذين كفروا اوليائهم الطاغوت يخرجونهم من النور الى الظلمات اولئك اصحاب النار هم فيها خالدون
اي انسان بيكره انسان اخر على اي شيء بيبرر اكراهه ده بايه؟ يعني مسلا لو ام بتكره ابنها انه ياكل هتبرر الاكراه ده بايه انه مش عارف مصلحته هو مش عارف مصلحته
امش فيها قل كويس فبتكره وانه ياكل اي انسان بيبرر الاكراه بتاعه لاي انسان اخر بان الشخص اللي هو بيكرهه مش عارف مصلحته الاب بيكره بنته وتتزوج عريس معين غني. متقدم لها لانها مش عارفة مصلحتها
وهو اللي عارف احسن منها. ده التبرير بتاعه. الحاكم الظالم بيكره شعبه على سياسات معينة. ويقول ان الشعب معظمه اميين ولازم يكره الشعب الشعب مش عارف مصلحته اذا حجة المكره
هو ان المكره مش عارف مصلحته. سواء ده صحيح او غلط يعني انا يعني عشان كده قصدت اجيب مثال الام اللي ممكن تكون عندها حق تعمل كده. ولكن حبيت اوري ان دايما الحجة بتاعة اللي بيكره سواء عنده حق او ما عندوش حق
هو ان المكره مش عارف مصلحته فنزلت الاية لا اكراه في الدين قد تبين الرشد من الغي علة ان لا اكراه في الدين ان خلاص ما فيش اوضح من كده. ما بقاش في اوضح من كده دين
اية الكرسي شرحت لنا مفهوم الالوهية والتوحيد بما فيه الكفاية. والتلات ايات اللي قبلها شرحوا كل اقسام الايمان بوضوح شديد خلاص قد تبين الرشد من الغي بقى تعالوا نقراهم كده
راك تشوف اقسام الايمان ابدأ معي من اتنين اتنين وخمسين ابدأ معي من الاية متين اتنين وخمسين تلك ايات الله نتلوها عليك بالحق وانك لمن المرسلين. تلك ايات الله نتلوها
عليك ايمان بالوحي بالكتب. وانك لمن المرسلين ايمان بالرسل. كمل تلك الرسل فضلنا بعضهم على بعض. منهم من كلم الله ورفع بعضهم درجات واتينا عيسى بن مريم البينات. الايمان ده بالرسل كله برضو. وايدناه بروح القدس. الايمان بالملائكة. كمل معي
ولو شاء الله ما اقتتل الذين من بعدهم من بعد ما جاءتهم البينات. ولكن اختلفوا. فمنهم من امن ومنهم من كفر ولو شاء الله ما اقتتلوا ولكن الله يفعل ما يريد. الايمان بالقضاء والقدر
يا ايها الذين امنوا انفقوا مما رزقناكم من قبل ان يأتي يوم لا بيع فيه ولا خلة لا شفاعة الايمان باليوم الاخر والتوحيد والايمان بالله في آآ اية الكرسي. الله لا اله الا هو الحي القيوم. لا تأخذه سنة ولا نوم
له ما في السماوات وما في الارض. من ذا الذي يشفع عنده الا باذنه. يعلم ما بين وما خلفهم ولا يحيطون بشيء من علمه الا بما شاء وسع كرسيه السماوات والارض ولا يؤوده حفظهما وهو العلي العظيم
كل الوضوح ده هتكرهوا الناس على الدين ليه لا اكراه في الدين. قد تبين الرشد من الغي شوفتوا السياق فمن يكفر بالطاغوت ويؤمن بالله فقد استمسك بالعروة الوثقى لا انفصام لها. والله سميع عليم
الاية دي بقى نزلت تدافع عن شباب يهود كان ابائهم المسلمين بيحاولوا يكرهوهم على الاسلام. تصوروا بقى يعني اللي حصل انه قبل الاسلام بعض العرب الجهلة كانوا بيكرهوا ان يولد لهم بنات
فكانوا بينذروا نذر لله انه اذا اذا الله سبحانه وتعالى رزقهم الذكور اطفال ذكور هيهودوهم. برضو كان العرب برغم ان هم وثنيين كانوا ينظروا نظرة احترام لليهود لانهم اهل كتاب
وعندهم علم اكتر وكده فكان يقول لك ايه واحد مسلا يقول لك ايه انا لو ربنا اداني ولد هوهبه للعلم مسلا كده يعني فنظرته منهم نزرة برضه فيها احترام فكانوا فهودوهم نتيجة كده بقى فيه جيل
من الشباب اليهود اللي اباؤهم عرب مش من بني اسرائيل من آآ من الانصار يعني كانوا بيبعتوا ولادهم كمان يتعلموا ما عند بني النضير. ما عندهمش مشكلة ان الولاد يتهودوا
لما حصل اللي حصل حصل من بني النظير وحاولوا يغتالوا النبي عليه الصلاة والسلام وحصل التحكيم بينهم وصدر عليهم الحكم عن آآ صوت الحشو الجلاء عن المدينة فالولاد اليهود الولاد ولاد الانصار اللي هم تهودوا
كانوا هياخدوهم معهم الاباء والامهات قالوا لأ دول ولادنا. يقعدوا ما يخرجوش معكم يقعدوا ويسلموا ويبقوا مسلمين خلاص هتنزل الاية تدافع عن حق الشباب اليهودي في الاختيار بحرية بين اليهودية والاسلام. لا اكراه في الدين قد تبين
الرشد من الغيب حاجة في منتهى العزمة الحقيقة طيب وايه المشكلة لو اكرهنا الناس على الاسلام يعني ما شعوب كثيرة في اوروبا وامريكا لا اعزلكم لان منطقة اسكندينيديا كلها السويد وفنلندا والدنمارك
دخلت بحد السيف المسيحية. يعني البابا بتاع الفاتيكان كان بيعمل حملة آآ كان بيعمل حملة آآ كل ست شهور على الدول دي الى ان تدخل في آآ دين المسيح وبعد وقت يا خراب بالاجيال بقى اللي اتولدت ما اتولدوا مسيحيين وفخورين قوي ان هم مسيحيين ومش عارفين ابائهم دخلوا ازاي. طب ايه المشكلة لو احنا كنا عملنا كده؟ ده عندهم حتى تبريد
من الانجيل يعني سانت اوجوستين اللي هو اكبر فيلسوف مسيحي في تاريخ المسيحية. مدفون هو في عنابة في الجزائر. كان بالجزائري على فكرة برر استخدام التعذيب لاجبار الناس على اعتناق المسيحية
مش فاكر انا الاية اللي استخدمها آآ قال السيد للغلام اذهب واجبرهم للدخول الى بيتي. حاجة كده فطلع منها انه ايه يعني يجوز اجبار الوثنيين او النصارى على الدخول في العقيدة ولو بالاجبار بالاكراه
طب فليه يعني مش يعني ليه الاسلام متشدد اوي كده في عدم اكراه الناس على تغيير عقيدتهم يعني ده لان ازا اجبر الناس واكره الناس على الاسلام الاسلام كفكرة يبقى اتهد. احنا بنهد الفكرة الاسلامية نفسها
الاسلام كفكرة قائم على ان كل انسان بيحاسب وحده على افعاله واقواله ونياته واعتقاداته اخر اية نزلت في القرآن كله هي الاية ميتين واحد وتمانين في البقرة واتقوا يوما ترجعون فيه الى الله. ثم توفى كل نفس ما كسبت وهم لا يظلمون. كل انسان
هيتحاسب لوحده على ما كسب ما كسب يعني اجمالي اعتقاداته نياته افعاله اقواله فلو انسان اكره على عقيدة التوحيد او اكره على عمل صالح. ازاي ربنا هيكافئه ويدخله الجنة؟ ازا كان هو عامل العمل ده وهو مش عايزه اصلا
يعني يدخل الجنة على ايه ؟ على اشياء هو ما كانش عاوزها ؟ ونفس الكلام لو هو اكره انه يقول كلمة الكفر مش زي ياسر مسلا ابن ابن عمار عمار انا اسف عمار ابن ياسر. اللي قال كلمة الكفر والرسول والسلام اقروا قال له ان عادوا فعد عشان ما
ما يموتش تحت التعزيب. لكن فرضنا واحد اكره انه يقول كلمة الكفر ربنا يدخله النار واكره واحد حاطه في دماغه مسدس وقالوا له يا تشرب الخمرة دي يا نضربك بالرصاص. فشرب الخمرة عشان ينقز ده يدخل النار
ففلسفة الاسلام نفسها قائمة على الحرية لازم الانسان يكون حر في اختياره. الانسان الغير حر غير مسؤول مسؤولية كاملة. لزلك العبيد والاماء عليهم نصف العقوبة. ليه انهم مش مسؤولين مسؤولية كاملة عن اختياراتهم
مش مسؤولين مسؤولية كاملة لزلك الانسان تكتمل انسانيته بالحرية. لزلك في الاسلام الحرية تساوي الحياة الانسانية. لو واحد قتل آآ واحد بالخطأ داس على واحد بالعربية غصب عنه يعمل ايه ؟ يحرر يعتق رقبة. ليه
وهو اخد حياة بالخطأ يبقى يكفر عن ذنبه بانه يعطي حياة لشخص ميت. ازاي؟ يعطي الحرية لشخص مسلوب الحرية. فالحرية في تبدو زوي الحياة. ما ينفعش يقوم بقى الدين ده على الاكراه. ما ينفعش بالعقل
ما ينفعش طيب سورة الشعراء. ربنا ادانا مثال خطير ربنا بيقول للرسول عليه الصلاة والسلام لان الرسول عليه الصلاة والسلام كان بيبقى حزين اوي على الناس اللي مش بتؤمن قال له لعلك باخع نفسك الا يكونوا مؤمنين. انت انت باينك هتموت نفسك على الناس اللي مش بتؤمن دي
ان نشأ ننزل عليه من السماء اية فظلت اعناقهم لها خاضعين ربنا كان ممكن ينزل كده من السماء شهاب كبير ويقوم موقفه فوق رؤوس الناس ويقول لهم هتؤمنوا ولا نزلوا على دماغكم وطربقها
لكن ما عملش كده لانهم لو امنوا مكرهين ما يستحقوش الجنة برضو. طب يعني وبعدين يعني! يعني النظرية الاسلامية نفسها مش هتكتمل. فلابد ان الناس تكون احرار في اختيار المعصية او الطاعة
في اختيار الايمان او الكفر لابد الناس تكون منتهى الحرية بتختار نرجع بقى للاية متين ستة وخمسين في البقرة لا اكراه في الدين حتى بين الرشد من الغي. الرشد يعني الهداية. الغي هو الغواية. الضلال
فمن يكفر بالطاغوت ويؤمن بالله فقد استمسك بالعروة الوثقى لا انفصام له عشان الواحد يؤمن لازم يكفر الاول انت عايز تؤمن يبقى تكفر. ازاي ؟ فمن يكفر بالطاغوت؟ يجب ان تكفر بالطاغوت. الطاغوت من الطغيان. الاختيار الخاطئ
في العقيدة طاغوت اللي يختار الشرك يختار الطاغوت الالحاد طاغوت والطاغوط في العمل هو اتباع الشيطان والغرق في المعاصي في الذنوب عدم تحكيم شرع الله. كل ده طاغوت. فمن يكفر بالطاغوت ويؤمن بالله
كانه مسك حبل الحبل الحبل الانقاز. كأنه كان بيغرق في الزلمات دي وربنا بينقزه دلوقتي. امسك بقى بقوة استمسك بالعروة الوثقى لا انفصام لها كانه ماسك بقوة في العقدة المحكمة
الوثقة اللي مش هتنفك بتاعة حبل النجاة. والله سميع عليم. والله يسمع دعائك ويعلم ما في قلبك هات الاية متين سبعة وخمسين الله ولي الذين امنوا يخرجهم من الظلمات الى النور. والذين كفروا اولياؤهم الطاغوت
يخرجونهم من النور الى الظلمات. اولئك اصحاب النار هم فيها خالدون ما معنى ولي احنا هنقعد بقى شوية في ولي دي. عشان دي مهمة قوي الله ولي الذين امنوا الله ولي الذين امنوا. الله ولي المؤمنين
طب والمؤمنين مش اولياء برضه ايوة والمؤمنين اولياء الله فالله ولي المؤمن والمؤمن ولي الله يعني ايه في ال عمران ربنا بيقول والله ولي المؤمنين هنا في البقرة الله ولي الذين امنوا
طيب ايه الدليل ان المؤمن ممكن يبقى ولي الله دليل حديث قدسي حديث قدسي يعني يعني الله اللي قاله لكن الصياغة بكلمات النبي صلى الله عليه وسلم فهو مش قرآن هو وحي لكنه مش قرآن وهو كلام الله لكن كلمات اختيار النبي عليه الصلاة
الصلاة والسلام الحديث القدسي الصحيح في البخاري عن ابي هريرة رضي الله عنه قال قال رسول الله صلى الله عليه وسلم قال ان الله قال يعني قال رسول الله ان الله قال فاللي جاي ده كلام الله
كلام الله. من عادى لي وليا فقد اذنته بالحرب الى اخر الحديث وهنشوفه دلوقتي بقية الحديث هي اللي بتشرح معنى الولي من عاد لي وليا فقد اذنته بالحرب ربنا بيقول اللي هيعادي ولي من اوليائه ساعلن الحرب عليه بنفسي. اوف
متخيل المعنى قوي ازاي الاية بقى متين سبعة وخمسين الله ولي الذين امنوا يخرجهم من الظلمات الى النور مهم جدا نفهم معنى الولي ده. مين الولي ده ليه عشان نبقى اولياء احنا كمان ما هو لو انا اصبحت ولي
ربنا هيحارب من يعاديني ويخرجني من الظلمات الى النور بصراحة بعد اللي انا سمعته ده لازم اعرف ايه ولي الله ده ازاي ابقى ولي الله انا عايز ابقى من اولياء الله
ده لازم يبقى هدفي في الحياة. الهدف الاول في الحياة. اول هدف من اهدافي ابقى انا من اولياء الله كمل بقى الحديس عشان تعرف مين هو ان الله قال من عادى لي وليا فقد اذنته بالحرب
وما تقرب الي عبدي بشيء احب الي مما افترضت عليه وما يزال عبدي يتقرب الي بالنوافل حتى احبه اذا الولاية هي علاقة حب وعلاقة قرب حط كلمة تقرب اللي تكررت حط تحتها مليون خط
وحط تحت كلمة حب اللي تكررت مليون خط وما تقرب الي عبدي بشيء احب الي مما افترضت عليه وما زال عبدي يتقرب تاني اهو الي حتى احبه. الحب تاني اهو. فالقرب والحب ازا الولاية علاقة قرب وحب
مش احنا قبل كده تدبرنا ما له من ولي ولا نصير. النصير ممكن تكون ماشي في الشارع تشوف حد بيزلم حد تخش تتدخل لكن انت ما تقربش الشخص المظلوم انت دخلت تنصره
لكن ما انتش وليه ولي لما انت تبقى قريبه او بتحبه وعندك انت عندك علاقة قرابة انت قريب له وتحبه فدخلت نصرته وما تقرب الي عبدي بشيء احب الي مما افترضت عليه. العبد
بيعمل الحاجات اللي ربنا بيحبها ويفضل يكررها ها الفرائض متكررة وما تقرب الي عبدي بشيء احب الي مما افترضته عليه. ازا ربنا اكتر شيء بيحبه الفرائض يعني يحب صلاة الظهر وصلاة العصر اكتر من التراويح
تصوروا بقى عشان في ناس بتركز ان التراويح تبقى في المسجد بس الضهر مش مهم ده الضهر احب الى الله من التراويح. الضهر احب الى الله من قيام الليل. تخيل بقى
اكتر شيء ربنا بيحبه الفرائض. وما تقرب الي عبدي بشيء احب الي مما افترضت عليه والفرائض دي معزمها متكرر صوم رمضان متكرر تلاتين يوم ورا بعض الفرائض الخمسة خمس مرات كل يوم وكل يوم ما فيش يوم اجازة
الزكاء متكررة كل سنة فربنا يحب العمل المستديم والفرائض وبعدين ما خلصت الفرائض عايز تزود يلا زود نوافل كلمة نافلة يعني زيادة وما يزال عبدي يتقرب الي بالنوافل يعني الزيادات. حتى احبه
بعد ما خلص الفرائض اللي قربته من الله كمل بالنوافل قربته اكتر واكتر حتى احبه الله لان الولاية هي ايه ؟ انك تحب الله وتقترب من الله بالفرائض والنوافل اول حاجة لازم تقيمها بقى هي
طب انا ما انا عايز اعرف انا انا مدى قربي من الله ايه ومدى حبي لله ايه هنعرف منين ؟ انا باحب الله اوي. بجد؟ اه. بتقرا القرآن قد ايه ؟
كل يوم اخر مرة قريت قرآن امتى رمضان اللي فات لا يا شيخ بتحب الله كده ايه دينك بيحب الله؟ يعني ايه بحب الله؟ يعني ايه انا باحب الله؟ يعني ايه انا قريب من ربنا
احنا يا جماعة مش زي مسلا المسيحيين ما عندناش تمسال لربنا علشان نحب التمسال ونقربه مننا ونحطه في كل اوضة ده دليل ان هم بيحبوا ربنا عشان تبقوا عارفين. وهم فعلا بيحبوا ربنا عشان تبقوا عارفين بس بطريقة غلط
ولا احنا عندنا صورة علشان نعلقها في كل غرفة صورة ربنا بقى ونحطها في كل غرفة ونسجد لها ونقدسها ده دليل انهم بيحبوا ربنا عشان تبقوا عارفين بس لكن احنا ما عندناش الحاجات دي لا عندنا له صورة ولا عندنا له تمسال. هم عندنا له ايه؟ ما عندناش من طرف ربنا غير حاجة واحدة بس ايه؟ كلامه
ما عندناش غير القرآن لو بتحب ربنا هتحب كلامه انت بتحب القرآن علاقتك بالقرآن انت قريب من من الله بتبقى قريب من القرآن. الله! غير كده ما تضحكش على نفسك
ما تضحكش على نفسك علاقتك بالله هيحددها علاقتك بالقرآن. قربك من القرآن هو اللي بيحدد قربك من الله حبك للقرآن بيحدد حبك مين الله؟ حبك لله. بس فانت لو علاقتك بالقرآن علاقة حب وقرب يبقى انت على طريق
الولاية اه والله. هو هو انت فاهم انك لما تقرأ مسلا في البقرة الله ولي الذين امنوا يخرجهم من الظلمات الى النور بتعمل ايه الله ولي الذين امنوا يخرجهم. يبقى في اولياء لله. نعمل ايه بقى؟ نروح ندور عليهم موجودين فين عشان نروح نبوس ايديهم! ايه الكلام ده
اولياء الله اصلا مش معروفين. لما يتقال لك ده المكان ده المسجد ده فيه واحد ولي من اولياء الله والناس تعال نروح نسمع له ونروح نبوس ايديه ونطلب منه يدعي لنا ده مش من اولياء الله. ليه؟ لان اولياء الله مش معروفين
ايه رأيك بقى فلان ده بيطلع في التليفزيون وشه منور ده من اولياء الله يا حبيبي واولياء الله مش معروفين ممكن يكون الراجل الغلبان اللي بينزل من الاتوبيس كل يوم الصبح قدام بيتكم عشان يخش يشتغل في فرن العيش ويشيل الشوال بتاع الدقيق على راسه
ويبقى مغبر دقيق كله ده ده يكون من اولياء الله الصالحين وانت مش دريان. ايه رأيك بقى؟ والرسول صلى الله عليه وسلم وصفهم كده. قال ايه بقى رب اشعث اغبر مدفوع بالابواب. لو اقسم على الله لابره
لما يقسم على الله انه يعمل حاجة ربنا يبر قسمه ويعملها ده اشعث اغبر يعني ايه؟ يعني مش لابس شيك بالعكس ده بيشتغل وبيتعب وبيكد عشان يجيب اللقمة الحلال. وشكله بيتبهدل وبيبقى مغبر وقميصه طالع من بنطلونه وحالته وبتاع وشايل بطيخة
من كتر الشغل والتعب مدفوع بالابواب يعني ايه ؟ يعني ييجي داخل مكان شيك كده يتقال له ممنوع اسفين جدا ممنوع ممنوع وبعدين يجي واحد تاني اتفضل يا فندم اتفضل حضرتك. اه. يبقى اللي مدفوع بالابواب ده اللي بيمنع من الدخول في الاماكن الحلوة المحترمة الكويسة دي. هو ده من اولياء الله الصالحين
مش معنى كده ان كل واحد بيمنع من الدخول يبقى لأ بس انا بقول لك يعني ما تفتكرش انهم معروفين. تروح تبوس ايديهم لأ. انت بتسمع عنهم عشان تحاول تبقى منهم
مش تدور عليهم بلاش خيابة كفايانا خيابة هندور عليهم عشان يدعوا لنا. يا عم ادع لنفسك طيب يبقى هو اتمنع عشان مظهره مش شيك ومش غني. ده ممكن يكون بيتوصف من الناس عشان تبقوا عارفين اللي حواليه
باللغة بتاعتنا كده ده راجل شكله معفن يا فلانة دي يا ريت تلبس شبشب بوردة وجراتها يقعدوا يتريقوا عليها وهي اصلا من اولياء الله ودفر رجليها برقبتهم كلهم اللي بيتريقوا علي دول
بس هي متواضعة عشان كده ما نسخرش من حد ابدا. ما حدش عارف احنا هنسخر من مين يا جماعة ربنا قال لا يسخر قوم من قوم عسى ان يكونوا خيرا منهم. طب ممكن يكونوا اولياء الله اصلا مش بس خير مننا
انا بسخر منهم دول. ولا نساء من نساء عسى ان يكن خيرا منهن كمل الحديس خلينا نشوف بقى ولي الله ده ممكن يعمل ايه وما تقرب الي عبدي بشيء احب الي مما افترضته عليه. وما يزال عبدي يتقرب الي بالنوافل حتى احبه
فاذا احببته كنت سمعه الذي يسمع به وبصره الذي يبصر به ويده التي يبطش بها ورجله التي يمشي بها وان سالت لاعطينه ولئن استعاذني لاعيذنه لو اصبحت ولي من اولياء الله ربنا هيبقى سمعك وبصرك وايدك ورجلك
ده كلام جريء جدا. ربنا اللي قاله. الحمد لله. لو حد تاني كان قال الكلام ده كان قاطع رقبته. ربنا قال كده معناه ايه؟ معناه انك هتبقى موفق لما تسمع
ربنا سامعك هتسمع صح هتسمع الاية تفهم المقصود منها مش هتسمع الحرام. مش هتسمع الكزب. مش هتسمع الافتراء. مش هتسمع الغيبة. مش هتسمع النميمة ربنا هيبقى سامعك هو السمع بتاعك
هتبقى سامعك سمع مسدد وربنا هيبقى بصرك لما تشوف حاجة هتشوفها صح. هتشوف الجميل جميل وهتشوف القبيح قبيح. ازا الشيطان لن يستطيع تجميل القبيح لك وزين لهم الشيطان اعمالهم. وردت عشرات المرات ست مرات بالصيغة دي. ده غير بقى زين لهم زين لهم. يعني الشيطان بيزين لهم
فالشيطان بيزين القبيح ويجعل شكله جميل لو ربنا هو بصرك خلاص لان الجميل لا يحتاج الى تزيين. هتشوف القبيح قبيح والجميل جميل. اذا الشيطان مش هيقدر يضحك عليك وربنا يصبح يدك التي تبطش بها. يقول لك ده فلان ده ايده تتلف في حرير
لو بتجاهد في سبيل الله ضربتك مسددة. لو بتدافع عن مزلوم ربنا سيجعل هناك بركة في يدك لن يجعل يدك تمتد الى حرام. لن يجعل يدك تزلم بها احد ويصبح رجلك التي تمشي بها فتمشي في قضاء حوائج الناس. تمشي الى المساجد. لن تمشي الى حرام. ولا الى مناصرة ظالم
هو ده الفرق. النتيجة النهائية بقى ايه ولان سألني لاعطينه. ولئن استعاذني لاعيذنه اطلب يعطيك على طول نرجع بقى للبقرة تاني هات بقى متين سبعة وخمسين الله ولي الذين امنوا يخرجهم من الظلمات الى النور. الظلمات متعددة والنور واحد
ظلمات الكفر ظلمات الالحاد ظلمات الاديان المفبركة والمحرفة ظلمات الظلم ظلمات الخيانة ظلمات الكذب ظلمات الافتراء اما النور فهو نور الاسلام نور الاسلام بيزيل زلمات الكفر والالحاد والاديان الوضعية والمخترعة والاديان المفبركة والاديان المحرفة وهو هو نفسه النور اللي بيزيل بيزيل ايضا
من ظلمات الظلم. هو هو اللي بيزيل ظلمات الخيانة. هو هو اللي بيزيل ظلمات الكذب. ظلمات الافتراء نور الاسلام بيعطي الانسان الادلة في الدنيا. على الطريق الصحيح ويعطي الانسان القوة اللي يواجه بها اعداءه. حتى لو كان العدو اقوى من الناحية المادية
ونور الاسلام هو اللي يدخله الجنة في الاخرة والذين كفروا اوليائهم الطاغوت يخرجونهم من النور الى الظلمات اولئك اصحاب النار هم فيها خالدون الطاغوت شرحناه في اول الحلقة اكنه انواع
ما قالش والذين كفروا وليهم الطاغوت يخرجهم. لأ اولياؤهم الطاغوت يخرجونهم. ازا الطاغوت ده انواع. هناك انواع من الشياطين شياطين. انس وشياطين جن وشهوات مختلفة والنفس واهواء طرق الحرام كثيرة وطرق الضلال كثيرة
وطريق الهداية واحد الاسلام اولئك اصحاب النار هم فيها خالدون الناس اللي استسلمت للطاغوت وللشيطان وللنفس وللهوى مش هيدخلوا النار دول اصحاب النار. مبروك عليهم النار بقوا اصحابها هيتملكوها هيلزقوا فيها
جزاكم الله خيرا نتوقف هنا الليلة وبكرة ان شاء الله نشوف بقى امثلة على اولياء الله الصالحين اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب
اجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك
يحب ملائكتك وانبيائك ورسلك وعبادك الصالحين اللهم احي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم
كريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة ان تحكم بين عبادك فيما كانوا فيه يختلفون. فبحق كل حرف
في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياك لهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخوانا في تركستان الشرقية وفي الشام وفي كشميرا وفي سريلانكا وفي الهند وانصر كل من نصرهم واخذل كل من خذلهم
طهر المسجد الاقصى من الدنس فانهم لا يعجزونك. واكتب لنا ختم القرآن فيه اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا مريضا به
او حاملا له فالبسه ثوب الصحة والعافية عاجلا غير اجل. ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك. اللهم انك تعلم ان هذه القلوب قد اجتمعت على كتابك
وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض ايماني بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على محمد وعلى اله وصحبه ومن تبع هداه والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا